
VLADA REPUBLIKE HRVATSKE

Zagreb, 27. kolovoza 2026.
__________________________________________________________________________

Banski dvori | Trg Sv. Marka 2  | 10000 Zagreb | tel. 01 4569 222 | vlada.gov.hr
	PREDLAGATELJ:
	Ministarstvo znanosti, obrazovanja i mladih


__________________________________________________________________________

	PREDMET:
	Prijedlog za prihvaćanje pokroviteljstva nad obilježavanjem 250. obljetnice Pravnog fakulteta Sveučilišta u Zagrebu


__________________________________________________________________________









Prijedlog




Na temelju članka 31. stavka 3. Zakona o Vladi Republike Hrvatske („Narodne novine“, br. 150/11., 119/14., 93/16., 116/18., 80/22. i 78/24.) i točaka II. i III. Odluke o kriterijima i postupku za prihvaćanje pokroviteljstva Vlade Republike Hrvatske („Narodne novine“, broj 44/16.), Vlada Republike Hrvatske je na sjednici održanoj __________ 2026. donijela





Z A K L J U Č A K





[bookmark: _Hlk236399660]1.	Vlada Republike Hrvatske prihvaća pokroviteljstvo nad obilježavanjem 250. obljetnice Pravnog fakulteta Sveučilišta u Zagrebu, sukladno zamolbi dekana Pravnog fakulteta Sveučilišta u Zagrebu.

2.	Prihvaćanjem pokroviteljstva Vlada Republike Hrvatske ne preuzima nikakve financijske obveze.




Klasa:	
Urbroj:	

Zagreb, 



PREDSJEDNIK


mr. sc. Andrej Plenković


O B R A Z L O Ž E N J E

[bookmark: _Hlk236399541]Pravni fakultet Sveučilišta u Zagrebu najstariji je i najveći pravni fakultet u Republici Hrvatskoj te već 250 godina predstavlja temeljnu ustanovu pravnog obrazovanja i razvoja pravne znanosti. Tijekom svojega dugogodišnjeg djelovanja Fakultet je obrazovao brojne istaknute pravne stručnjake čiji su rad i djelovanje dali značajan doprinos razvoju hrvatskog pravosuđa, državnih institucija, diplomacije, politike te drugih područja od osobite važnosti za razvoj Republike Hrvatske. Obilježavanje 250. obljetnice rada Fakulteta ima iznimnu nacionalnu važnost jer potvrđuje njegovu ključnu ulogu u razvoju visokog obrazovanja i pravne struke u Republici Hrvatskoj, promiče izvrsnost hrvatske pravne znanosti i obrazovanja te dodatno jača međunarodni ugled Republike Hrvatske.

Svečani koncert povodom obilježavanja 250. obljetnice Pravnog fakulteta Sveučilišta u Zagrebu održat će se 28. listopada 2026. u Hrvatskome narodnom kazalištu u Zagrebu, dok će se svečana akademija održati 4. studenoga 2026. na Sveučilištu u Zagrebu.

Slijedom navedenoga, predlaže se da Vlada Republike Hrvatske prihvati pokroviteljstvo nad obilježavanjem 250. obljetnice Pravnog fakulteta Sveučilišta u Zagrebu.

